Siihen voi olla useita syitä. Seuraavista ehdotuksista voi olla apua ongelman tunnistamisessa ja ratkaisemisessa: Tarkista, että potilaan laite on laitettu päälle ja että hänen maskinsa on säädetty oikein. Jos et ole varma siitä, miten potilaan maski säädetään, apua voi löytyä maskin sovittamista koskevista usein kysytyistä kysymyksistä. Jos potilaalla ilmenee suurta ilmavuotoa ja Smart Start/Stop -toiminto on päällä, laite ehkä pysähtyy automaattisesti ilmavuodon takia. Tarkista, että virtajohdon pistoke on kokonaan ja oikein liitettynä laitteeseen. Kun se on kunnolla paikallaan, virransyötön merkkivalo syttyy. Varmista, ettei virtalähteen tai laitteen päällä ole peitteitä tai muuta tavaraa. Tarkista, onko suodatin puhdas. Vaihda suodatin, jos se on tukossa. Jos kyseessä on S9-laite, tarkista, että laitteen kansi on kunnolla suljettu. Jos potilas käyttää kostutinta, varmista, että myös kostuttimen kansi on suljettuna ja että vesisäiliö on kunnolla paikallaan. Varmista, ettei potilas käytä käynnistys-/pysäytyspainiketta saadakseen yöllä valon nestekidenäyttöön, koska silloin hoito lakkaa. Tarkista, näkyykö näytöllä jokin viesti. Jos näytöllä näkyy viesti, noudata ohjeita saadaksesi viestin pois näytöltä. Kokeile irrottaa laite virransyötöstä ja liitä se sitten takaisin. Ajoittain voi esiintyä sähkönsyötön häiriöitä, jotka saavat laitteen sammumaan. Pyydä potilasta tarkistamaan, onko virta katkennut samanaikaisesti muista laitteista (esim. herätyskellosta). Jos potilaasi käyttää aktivoitua AirSense 10- tai AirCurve 10 -hoitolaitetta, löydät hyödyllistä tietoa AirView Remote Assist -etäopastuksesta, ja voit selvittää ongelman etäkäytössä.